Изградња новог храма Свете Тројице отпочела је 1987. године у насељу Језеро. Грађански рат у Босни и Херцеговини онемогућио је завршетак радова на бихаћкој православној цркви. У току ратних дејстава објекат није значајније оштећен. Након завршетка рата изградња је настављена 2012. године. Грађевински радови извођени су уз велику помоћ становника Републке Српске и власти Унско-санског кантона. У 2013. години храм је покривен, урађена је фасада, црква је изнутра омалтерисана, урађени су подови од гранита. До 2016. године, постављено је звоно и урађен иконостас.